El Decret 72/1995, de 7 de març, modificat pel Decret 176/1998, de 8 de juliol, i pel Decret 122/2003, de 13 de maig, regula els Premis Nacionals de Cultura.
Per tal d'adaptar aquesta regulació a la diversitat de manifestacions que caracteritzen la realitat cultural i per tal d'impulsar la consolidació i el reconeixement de diferents àmbits de la creació artística, es considera oportú modificar la relació de Premis Nacionals de Cultura incloent diferents categories que, per la seva rellevància i identitat, mereixen un premi nacional específic: Premi Nacional de Circ, Premi Nacional de Pensament i Cultura Científica, Premi Nacional d'Arquitectura i Espai Públic, Premi Nacional de Cinema i Premi Nacional d'Audiovisual.
D'altra banda, es modifica la denominació del Premi Nacional de foment de l'ús de la llengua catalana, que passa a ser el Premi Nacional a la Projecció Social de la Llengua Catalana, s'amplia l'àmbit del Premi Nacional de Periodisme i s'inclouen mesures per fomentar la participació de la dona en la cultura.
Es modifica l'article 1 del Decret 72/1995, de 7 de març, pel qual es creen els Premis Nacionals de Cultura de la Generalitat de Catalunya, que passa a tenir la redacció següent:
"Premis Nacionals de Cultura de la Generalitat de Catalunya
"1.1 Els Premis Nacionals de Cultura de la Generalitat de Catalunya tenen les modalitats següents:
"Premi Nacional d'Arquitectura i Espai Públic: a la persona, entitat o institució que hagi realitzat l'aportació més rellevant en el camp de l'arquitectura o l'espai públic (nova planta, rehabilitació o intervenció en l'espai públic).
"Premi Nacional d'Arts Visuals: a la persona, entitat o institució que hagi realitzat l'aportació més rellevant en el camp de les arts visuals.
"Premi Nacional d'Audiovisual: a la persona, entitat o institució que hagi realitzat l'aportació més rellevant en el camp dels mitjans audiovisuals.
"Premi Nacional de Cinema: a la persona, entitat o institució que hagi realitzat l'aportació més rellevant en el camp del cinema.
"Premi Nacional de Circ: a la persona, entitat o institució que hagi realitzat l'aportació més rellevant en el camp del circ.
"Premi Nacional de Cultura Popular: a la persona, entitat o institució que hagi realitzat l'aportació més rellevant en el camp de l'associacionisme cultural, de la creació artística no professional o de la difusió, promoció, conservació i recuperació de la cultura popular i tradicional catalana.
"Premi Nacional de Dansa: a la persona, entitat o institució que hagi realitzat l'aportació més rellevant en el l'àmbit de la dansa.
"Premi Nacional de Disseny: a la persona, entitat o institució que hagi realitzat l'aportació més rellevant en l'àmbit del disseny.
"Premi Nacional de Literatura: a l'autor o l'autora de la millor obra literària en català, en les diverses modalitats de creació, o a l'autor o l'autora de la millor traducció al català d'obres literàries en altres llengües.
"Premi Nacional de Música: a la persona, entitat o institució que hagi realitzat l'aportació més rellevant en l'àmbit de la música.
"Premi Nacional de Patrimoni Cultural: a la persona, entitat o institució que hagi realitzat l'aportació més rellevant en el camp del patrimoni arqueològic, documental, museístic o bibliogràfic.
"Premi Nacional de Pensament i Cultura Científica: a la persona, entitat o institució que hagi realitzat l'aportació més rellevant en els camps del pensament i/o la cultura científica.
"Premi Nacional de Periodisme: a la persona, entitat o institució que hagi realitzat l'aportació més rellevant en l'àmbit del periodisme.
"Premi Nacional a la Projecció Social de la Llengua Catalana: a la persona, entitat o institució que hagi contribuït de manera destacada a la projecció social de la llengua catalana.
"Premi Nacional de Teatre: a la persona, entitat o institució que hagi realitzat l'aportació més rellevant en l'àmbit del teatre."
"1.2 Els Premis Nacionals de Cultura han de servir, així mateix, per difondre i potenciar les obres culturals d'autoria femenina".
Es modifica l'article 3 del Decret 72/1995, de 7 de març, pel qual es creen els Premis Nacionals de Cultura de la Generalitat de Catalunya, que passa a tenir la redacció següent:
"3.1 El Jurat serà nomenat pel conseller o per la consellera de Cultura d'entre persones representatives de cada sector de la cultura.
"3.2 El conseller o la consellera de Cultura impulsarà la participació equilibrada de les dones en la composició del jurat."
Decret 176/1998, de 8 de juliol, de modificació del Decret 72/1995, de 7 de març.
Decret 122/2003, de 13 de maig, de segona modificació del Decret 72/1995, de 7 de març.
Barcelona, 12 de juliol de 2005